Miks on nii palju värvikaid karaktereid igalpool ümberringi? Nii võib ju hulluks minna. Tahaks mõnda igavat ja tavalist inimest ka vahelduseks näha, noh, et vaatad ja ajad juttu ja ei midagi. Mitte kuskil ei teki mitte vähimatki kõrvalmõtet. Ongi lihtsalt nii nagu on. No ei ole selliseid inimesi.
Liiga palju põnevaid inimesi. Niimoodi on raske ise mõnda otsast peale luua.
Peaks vist kuhugi kesk metsi elama minema. Et ei näeks päevade kaupa kedagi. Saaks omi mõtteid mõelda, mõne inimese lahti harutada ja uuesti kokku panna. Ja kõrvalt ei segaks mingit taustamüra, eksitavat informatsiooni... pusiks lihtsalt omaette.
Olemasolevad, kogetud-nähtud karakterid segavad.